Sziasztok! Madison Maxey vagyok.
Van egy cégem, a neve Loomia,
és fő területünk okos anyagok gyártása okos ruházathoz és okos lakástextilhez.
Ha a szövetekről van szó a csillagos ég a határ.
Danielle Applestone vagyok, az Othermachine Company igazgatója.
Asztali marógépeket gyártunk. A marógép forgó vágószerszámmal dolgozik,
azt mozgatja az anyagban 3D objektum kialakításához.
A háttérben minden számítógép ugyanazt a négy alap dolgot csinálja.
Bevisznek információt,
tárolják és feldolgozzák az információt,
majd kiadják az információt.
Mindezeket a dolgokat a számítógép különböző részei végzik.
Vannak beviteli eszközök, amelyek veszik a külvilág információit, és bináris
információvá alakítják. Van a memória, amely tárolja
ezt az információt. Van a processzor (központi feldolgozó egység, vagy CPU),
ahol minden számítás történik.
És végül vannak kimeneti eszközök, amelyek az infót fizikai eredménnyé alakítják.
Beszéljünk először az bevitelről.
A számítógépek sokféle inputot fogad, mint a számítógép billentyűzet vagy a telefon
érintőfelület, egy kamera, egy mikrofon vagy egy GPS.
Sőt, az autóban egy érzékelő, termosztát vagy egy drón is lehet beviteli eszköz.
Nézzünk egy egyszerű példát, hogy halad végig az input a gépen, és válik outputtá.
Ha megnyomsz egy billentyűt, mondjuk a "B" betűt, a billentyűzet átalakítja számmá.
A számot binárisan, egyesek és nullák alakjában küldi a számítógépnek.
Ebből a számból kiindulva a processzor pixelenként kiszámítja, hogy jelenjen meg
a "B" betű. A processzor lépésenként kér információt a memóriából a "B" alakjáról.
Végrehajtja az utasításokat, és pixelként tárolja a memóriában.
Végül ezt a pixel információt küldi binárisan a képernyőre.
A képernyő kimeneti eszköz, a bináris jeleket fényekre és színekre alakítja,
ebből áll össze, amit látunk. Olyan gyorsan történik, hogy azonnalinak tűnik,
de minden betű megjelenítése több ezer utasítás végrehajtásával történik,
kezdve a pillanattól, mikor az ujjad lenyomja a billentyűt.
Ebben a példában a kimeneti eszköz a képernyő, de sokféle kimenet van,
ami veszi a géptől a bináris jelet, és a fizikai világban tesz valamit.
A hangszóró például zenét játszik, a 3D nyomtató pedig kinyomtat egy tárgyat.
A kimeneti eszköz fizikai mozgást is ellenőrizhet, pl. robotkart, autómotort,
vagy a vállalatunk által gyártott marógép vágószerszámát.
Az új típusú kimenetek és bemenetek révén a számítógép új módon lép kapcsolatba
a világgal. Ebben a memória és processzor sebességének, méretének javulása segített.
Minél bonyolultabb a feladat és több a bevitt és kiadott információ,
annál nagyobb feldolgozó kapacitásra és memóriára van szüksége a számítógépnek.
Betűket gépelni a képernyőn talán könnyű, de a bonyolult 3D grafikához vagy nagy
felbontású filmhez a számítógép több processzorral dolgozhatja fel az infót,
és sok gigabájt memóriában kell tárolnia.
Mindegy, mit akarsz tenni a számítógéppel, minden művelet a következőkből áll:
információ bevitel a fizikai világból,
az információ tárolása és feldolgozása,
valamilyen kimenet eljuttatása a fizikai világba.